Държавен вестник, бр. 67, 2014 г., стр. 46

СТР.  46	
Д Ъ Р Ж А В Е Н  В Е С Т Н И К 	
БРОЙ  67
Чл. 29. (1) В случай че центърът не отговаря 
на някои от изискванията или не представи 
някои от документите, той може да бъде пред­
ложен за обозначение, ако неизпълнението на 
изискванията не влияе върху качеството на 
осигуряваните от него дейности по отноше­
ние на пациентите и центърът е представил 
стратегия, съгласно която всички изисквания 
ще бъдат изпълнени в едногодишен срок от 
обозначението.
(2) При неизпълнение на стратегията в 
срока по ал. 1, както и при неизпълнение 
на всяко друго изискване към центровете, 
комисията отправя предложение до дирек­
тора на националния център за отнемане на 
обозначението на центъра.
Чл. 30. Членовете на комисията не вземат 
участие в разглеждането, обсъждането и взе­
мането на решения във връзка с искания за 
обозначение на експертни центрове за редки 
заболявания в лечебни заведения, на които 
са собственици, съдружници или акционери 
в капитала, членове на управителните органи 
или контролните органи или с които се нами­
рат в трудовоправни или гражданскоправни 
отношения. 
Чл. 31. (1) Въз основа на предложението 
по чл. 27, ал. 6 директорът на националния 
център уведомява подателя на искането за 
обозначението на експертния център за съот­
ветното рядко заболяване/съответните редки 
заболявания или за отказа на поисканото 
обозначение.
(2) Обозначението се извършва за срок, 
който не може да бъде по-кратък от три и 
по-дълъг от пет години. 
(3) Отказът подлежи на обжалване по реда 
на Административнопроцесуалния кодекс. 
Чл. 32. (1) Експертните центрове могат 
да участват в европейски и други референт­
ни мрежи, които осъществяват дейност по 
отношение на рядкото заболяване/редките 
заболявания, за които експертният център е 
обозначен.
(2) За да участват в европейски референтни 
мрежи, експертните центрове по ал. 1 трябва 
да отговарят на изискванията на тази наред­
ба и на поставените от европейските органи 
изисквания за това.
(3) Експертен център, обозначен при ус­
ловията на чл. 29, ал. 1, не може да участва 
в европейски референтни мрежи. 
Г л а в а  п е т а
РЕФЕРЕНТНИ МРЕЖИ ЗА РЕДКИ ЗАБО­
ЛЯВАНИЯ
Чл. 33. (1) Експертните центрове за редки 
заболявания могат да обединяват усилията си 
и да заявяват обозначението на референтни 
мрежи за редки заболявания.
(2) Директорът на националния център 
може да обозначава референтни мрежи на 
територията на страната.
(3) Референтната мрежа за рядко заболява­
не/редки заболявания осигурява дейности по 
конкретно рядко заболяване, по група редки 
заболявания или по редки заболявания с близ­
ки или свързани характеристики и генезис, 
както и сътрудничество между съставящите 
я експертни центрове с цел осигуряване на 
качествена медицинска помощ и подкрепа на 
пациентите от всички експертни центрове в 
мрежата и развитие на техния опит.
Чл. 34. (1) Искането за обозначение на 
референтна мрежа се подава съвместно от 
всички ръководители на дейности на обозна­
чените експертни центрове, които желаят да 
участват в мрежата, до директора на нацио­
налния център.
(2) В искането се посочват целите и задачите 
на референтната мрежа за редки заболявания, 
както и координаторът на мрежата.
(3) Към искането се прилага справка 
за дейността на всеки експертен център за 
последната една година преди подаване на 
искането и описание на алгоритмите и ме­
ханизмите, по които се предвижда да работи 
референтната мрежа.
(4) При подаването на заявлението нацио­
налният център проверява служебно наличието 
на заповеди за обозначение на експертните 
центрове.
Чл. 35. (1) Експертен център, обозначен при 
условията на чл. 29, ал. 1, може да участва в 
референтни мрежи в страната.
(2) В случай на отнемане на обозначението 
на центъра по ал. 1 директорът на нацио­
налния център прекратява участието му в 
референтната мрежа.
Чл. 36. (1) Директорът на националния 
център изпраща исканията по чл. 34, ал. 1 
на комисията за изразяване на становище.
(2) Комисията разглежда исканията при 
спазване на условията и реда на чл. 27, 
ал. 2 – 6 и чл. 30. 
Чл. 37. (1) Въз основа на предложението на 
комисията директорът на националния център 
уведомява подателите на искането за обозначе­
нието на референтната мрежа за съответното 
рядко заболяване/редки заболявания или за 
отказа на поисканото обозначение. 
(2) Обозначението се извършва за срок, 
който не може да бъде по-кратък от три и 
по-дълъг от пет години. Срокът на обозначе­
нието на референтната мрежа не може да бъде 
по-дълъг от най-краткия срок на обозначение 
на експертните центрове в мрежата.
(3) Отказът подлежи на обжалване по реда 
на Административнопроцесуалния кодекс.